Ինֆորմատիկայի և ավտոմատացման պրոբլեմների ինստիտուտ

Ինֆորմատիկայի և ավտոմատացման պրոբլեմների ինստիտուտ (ԻԱՊԻ), Հայաստանի Հանրապետության Գիտությունների Ազգային Ակադեմիայի  (ՀՀ ԳԱԱ) կիրառական մաթեմատիկայի և ինֆորմատիկայի, ինչպես նաև գիտության և տեխնիկայի տարբեր ճյուղերում համակարգչային տեխնոլոգիաների կիրառման ու գիտահետազոտական և տեխնոլոգիաների զարգացման ուղղված գիտահետազոտական ինստիտուտ։

ԻԱՊԻ-ն հիմնադրվել է 1957թվականին որպես ՀՀ ԳԱԱ և Երևանի Պետական Համալսարանի հաշվողական կենտրոն։  ԻԱՊԻ-ն Հայաստանում համակարգչային գիտության զարգացման և նրա կիրառությունների բնագավառներում նշանակալի ներդրում է ունեցել։ Այն ստեղծել է կիրառական մաթեմատիկայի բազմաշերտ բնագավառների մասնագետների դպրոց։

1963 թվականից ԻԱՊԻ-ն հրատարակում է «Համակարգչային գիտության մաթեմատիկական խնդիրները» գիտական հետազոտությունների ժողովածուն։

1994 թվականին ԻԱՊԻ-ում նախագծվել, ստեղծվել և այժմ հաջողությամբ գործարկվում է Հայաստանի ակադեմիական գիտահետազոտական համակարգչային ցանցը (ASNET-AM): Այն սպասարկում է Հայաստանի տարբեր բնակավայրերում գործող հետազոտական և կրթական կազմակերպությունների ավելի քան 65 ցանցեր։

Ինստիտուտը 1997 թվականից ի վեր, երկու տարին մեկ, կազմակերպում է «Համակարգչային գիտություն և տեղեկատվական տեխնոլոգիաներ» (CSIT) միջազգային գիտաժողովը, որը նպաստում է ինֆորմատիկայի ժամանակակից ճյուղերի զարգացմանը Հայաստանում։
2004  թվականին ինստիտուտում գործարկվեց "Արմկլաստեր" սուպերկոմպյուտերը։
Նույն թվականից  ՀՀ ԳԱԱ միջազգային գիտակրթական կենտրոնի Ինֆորմատիկայի ամբիոնի միջոցով ԻԱՊԻ-ում իրականացվում է մագիստրատուրայի ուսուցում։
ԻԱՊԻ-ն համագործակցում է միջազգային և տեղական գիտական և կրթական մի շարք հաստատությունների հետ EU FP, UNDP, CRDF, ISTC, NATO և այլ միջազգային կազմակերպությունների նախաձեռնությամբ տարվող գլոբալ համագործակցության շրջանակներում։ Ազգային մակարդակով ԻԱՊԻ-ն բազմաթիվ թեմատիկ ծրագրեր է իրականացնում առաջատար գիտաշխատողների ղեկավարությամբ։

 Գիտական և կիրառական հետազոտությունների հիմնական ուղղություններ 
 Ավտոմատների տեսություն, ինքնակազմակերպված ցանցեր և կիրառություններ
 Ալգորիթմների տեսություն և ծրագրերի ավտոմատ սինթեզ
 Մաթեմատիկական տրամաբանություն և կիրառություններ
 Կիրառական ծրագրային համակարգեր
 Դիսկրետ անալիզ և ճանաչողություն
 Հակադարձ կոմբինատոր խնդիրներ և ալգորիթմներ
 Գրաֆների հատուկ ներկումներ
 Գրաֆների տեսության էքստրեմալ խնդիրներ
 Տեղեկատվական և հեռահաղորդակցական տեխնոլոգիաների նորարարություն
 Հուսալիության սկզբունքը ինֆորմացիայի տեսությունում
 Մաթեմատիկական և կիրառական վիճակագրություն
 Բազմամասշտաբ ֆիզիկա-քիմիական ընթացքների մոդելավորում
 Թվային ազդանշանների և պատկերների մշակման համակարգեր
 Պատկերների մշակման կրիտիկական տեխնոլոգիաներ
 Սխալներ ուղղող կոդեր և ինֆորմացիայի անվտանգության խնդիրներ կապված ամպային կիրառությունների հետ
 Վերջավոր դաշտերի վրա բազմանդամներ, սիմետրիկ շիֆրերի նախագծում և անալիզ
 Մաթեմատիկական մոդելավորում և տարաբաշխված համակարգեր
 Իմացական ալգորիթմներ և մոդելներ
 Հեռահար մոնիտորինգի և վերահսկողության համակարգեր
 Դինամիկ համակարգեր և ցանցեր
 Ցանցային և ամպային ծառայություններ
 Բարձր արտադրողականությամբ հաշվողական համակարգեր
 Գիտաչափություն

 Ծանոթագրություններ 

 Արտաքին հղումներ 
 Պաշտոնական կայքէջ

Կատեգորիա:Հայաստանի գիտահետազոտական ինստիտուտներ